'न‍िसान पेट्रोल' को विदेश से कराया इम्पोर्ट, अभी तक इंडिया में नहीं हुई लॉन्च
सलमान खान ने धमकियों के बीच खरीदी नई बुलेटफ्रूफ कार, Imported from abroad, not yet launched in India
सलमान खान को लगातार जान से मरने की धमकी मिल रही हैं। इन सब के बीच उन्होंने 'निसान' कंपनी की सबसे महंगी 'न‍िसान पेट्रोल' बुलेट प्रूफ गाड़ी खरीदी है। हाल में ही एक्टर को जान से मारने की धमकी भरा ईमेल भी मिला था, जिसके बाद भाईजान ने यह बड़ा फैसला लिया है।
सलमान की बुलेटफ्रूफ कार
ये बुलेट प्रूफ गाड़ी सेफ्टी के मामले में काफी अच्छी है। साउथ एशिया बाजार में यह एसयूवी सबसे मंहगी गाड़ियों में से एक है। इस गाड़ी को विदेश से इम्पोर्ट किया गया है। फिलहाल यह इंडियन मार्केट में लॉन्च नहीं हुई है।
भाईजान मिला था धमकी भरा ई-मेल
बता दें, सलमान को 18 मार्च को एक धमकी भरा ई-मेल मिला था। ये मेल गैंगस्टार लॉरेंस बिश्नोई की तरफ से भेजा गया था। पुलिस ने लॉरेंस और गोल्डी बराड़ के खिलाफ एफआईआर दर्ज की थी। उस मेल में लिखा था- 'तेरे बॉस सलमान से गोल्डी बराड़ को बात करना है। लॉरेंस बिश्नोई का इंटरव्यू तो सलमान ने देख ही लिया होगा। अगर नहीं देखा है तो उससे बोल देना कि इंटरव्यू जरूर देख ले। मैटर क्लोज करना है तो बात करवा देना। फेस-टु-फेस बात करना है तो वो भी बता देना। अभी टाइम रहते इन्फॉर्म कर दिया है। अगली बार झटका ही देखना को मिलेगा।
सलमान ने गैंगस्टर्स की लगातार धमकियों पर की बात 
सलमान खान को पिछले काफी समय से जान से मारने की धमकियां मिल रहीं हैं। इस बीच बुधवार को एक प्रेस कॉन्फ्रेंस के दौरान भाईजान ने पहली बार इस मामले पर अपनी चुप्पी तोड़ी। प्रेस कॉन्फ्रेंस के दौरान जब उनसे पूछा गया- ‘सलमान सर आप पूरे इंडिया के भाईजान हैं। ऐसे में आपको जो धमकियां मिलती हैं, आप उसको कैसे देखते हैं?’
जिसके जवाब में सलमान ने मुस्कराते हुए कहा- ‘पूरे इंडिया के भाईजान नहीं हैं, किसी की जान भी हैं हम। बहुत सारों की जान हैं हम। भाईजान उनके लिए हैं, जो भाई हैं और उनके लिए जिन्हें हम बहन बनाना चाहते हैं।’ सलमान का जवाब सुन सोशल मीडिया पर फैंस काफी हुए।
